S-15/2022

Mál þetta, sem dómtekið var 23. febrúar sl., er höfðað með ákæru, útgefinni af lögreglustjóranum á höfuðborgarsvæðinu 4. janúar 2022, á hendur E-kk-þgf M-kk-þgf, kt. 000000- 0000, [ ---], Reykjavík, fyrir eftirtalin umferðarlagabrot, meðþvíað hafa:

1. Miðvikudaginn 2. desember 2020 ekið bifreiðinni [ ---] sviptur ökurétti og undir áhrifum áfengis (í blóði mældist vínandamagn 2,83 ‰) um Rauðhellu í Hafnarfirði, við hús nr. 13, þar sem lögregla stöðvaði aksturinn.

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Fimmtudaginn 18. febrúar 2021 ekið bifreiðinni [ ---] sviptur ökurétti um Rauðhellu í Hafnarfirði, við hús nr. 14.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Miðvikudaginn 26. maí 2021 ekið bifreiðinni [ ---] sviptur ökurétti og undir áhrifum áfengis (í blóði mældist vínandamagn 1,66 ‰) norður Krýsuvíkurveg í Hafnarfirði, við Flugvelli, þar sem lögregla stöðvaði aksturinn.

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í október 1966. Samkvæmt framlögðu sakavottorði, dagsettu 29. desember 2021, á ákærði einhvern sakaferil að baki sem nær aftur til ársins 2012. Það sem skiptir máli varðandi ákvörðun refsingar í þessu máli er að þann 31. maí 2019 gekkst ákærði undir sektarrefsingu með lögreglustjórasátt meðal annars fyrir að aka undir áhrifum áfengis. Um leið var ákærði sviptur ökurétti í 24 mánuði frá sama degi að telja. Þá gekkst ákærði undir sektarrefsingu með þremur lögreglustjórasáttum 19. júní 2020, fyrir að aka sviptur ökurétti og fyrir að aka undir áhrifum áfengis sviptur ökurétti. Þá var ákærði sviptur ökurétti í 5 ár frá 31. maí 2021.

Við ákvörðun refsingar nú verður því við það miðað að ákærði hafi nú í þriðja sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um akstur undir áhrifum áfengis og í annað sinn um akstur sviptur ökurétti.

Með hliðsjón af framangreindu, sakarefni þessa máls, sakaferil ákærða og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 45 daga. Með vísan til sakaferils ákærða og dómvenju þykja ekki efni til að skilorðsbinda refsinguna.

Með vísan til lagaákvæða í ákæru er ákærði sviptur ökurétti ævilangt frá birtingu dómsins að telja.

Ákærði greiði 50.814 krónur í sakarkostnað.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari fyrir Á-kk-þf B-kk-þf S-kk-þf aðstoðarsaksóknara.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

DÓMSORÐ:

Ákærði, E-kk-nf M-kk-nf, sæti fangelsi í 45 daga.

Ákærði er sviptur ökuréttiævilangt frá birtingu dómsins að telja.

Ákærði greiði 50.814 krónur í sakarkostnað.

S-kk-nf Ö-kk-nf C-kk-nf